turjo4nis/wikipedia-bn-dump-20250701 huggingface dataset:
বোতল ব্রাশ

বোতল ব্রাশ (), (বৈজ্ঞানিক নাম: Callistemon viminalis) হচ্ছে বোতল ব্রাশ পরিবারের একটি উদ্ভিদ। এটিকে একটি চমৎকার দর্শন বাগানের গাছ হিসাবে ধরা হয়।

বিবরণী

আকার
ক্যাজুপুট গোত্রের প্রজাতি। অষ্ট্রেলিয়ার চির সবুজ প্রজাতি। পাতা সরু ও লম্বা, ৩-৬*১ সেমি, সরু ডালের আগায় গুচ্ছবদ্ধ। তবে গাছের আকার ছোট এবং ডালগুলো অনেক ঝুলন্ত। পাতা সরু ও লম্বা।

শ্রেণীকরণ
এই প্রজাতিকে "Exotic Pest Plant Council" (EPPC) ২০০৯-২০১১ সালের মধ্যে মার্কিন যুক্তরাষ্ট্রের ফ্লোরিডা প্রদেশে আগ্রাসী হিসেবে শ্রেণীকরণ করেছে।

ফুল
সারা বছর কয়েকবার ফুল ফোটে। ডালের আগায় ঝুলন্ত ছোট ছোট লাল ছড়া, দেখতে ব্রাসের মত। গাছটি লম্বায় ০.৫ মিটার থেকে ৮ মিটার পর্যন্ত উচু হতে পারে।

বীজ
ছোট ছোট ফলে অসংখ্য বীজ। বীজ, কলম ও দাবাকলমে চাষ। ফুল ফোটার সময় সেপ্টেম্বর থেকে নভেম্বরের মধ্যে।

চিত্রশালা

তথ্যসূত্র

ফুল
বাংলার ফুল
অস্ট্রেলিয়ার উদ্ভিদ
অস্ট্রেলিয়ার বাগান উদ্ভিদ
আলংকারিক উদ্ভিদ
কুইন্সল্যান্ডের উদ্ভিদ
শ্বেতকাঞ্চন

শ্বেতকাঞ্চন () (বৈজ্ঞানিক নাম: Bauhinia acuminata) হচ্ছে Fabaceae পরিবারের একটি গুল্ম প্রজাতি। এদের বিস্তৃত চাষাবাদের জন্য আদি নিবাস বোঝা না গেলেও মনে করা হয় এরা মালয়েশিয়া, ইন্দোনেশিয়া (জাভা, বোর্নিও, Kalimantan, Lesser Sunda Islands) এবং ফিলিপাইন থেকে এসেছে।

বিবরণ
শ্বেতকাঞ্চন ৩ মিটার পর্যন্ত উচু পত্রমোচী গাছ। পাতা ১০-১৫ সেমি দীর্ঘ এবং ৭-১২ সেমি প্রস্থ। পাতার আগা দুই ভাগে বিভক্ত, মসৃণ, নিচের শিরা সামান্য রোমশ। বসন্তের শেষ থেকে শরৎ পর্যন্ত ফুল হয়। পাতার কক্ষের একটি থোকায় কয়েকটি ফোটে, সাদা, গন্ধহীন, ৫ সেমি চওড়া, পাপড়ি সংখ্যা পাঁচটি এবং পাপড়ি মুক্ত। শুঁটি শিমের মতো চ্যাপ্টা, বিদারী ও ধূসর। বীজ কয়েকটি। বীজে চাষ। ছেঁটে ছেঁটে রাখা যায়।

চিত্রশালা

তথ্যসূত্র

ফুল
এশিয়ার উদ্ভিদ
ভারতের উদ্ভিদ
মালয়েশিয়ার উদ্ভিদ
নেপালের উদ্ভিদ
পূর্ব-এশিয়ার উদ্ভিদকুল
আলংকারিক উদ্ভিদ
ফিলিপাইনের উদ্ভিদ
১৭৫৩-এ বর্ণিত উদ্ভিদ
এশিয়ার উদ্যান উদ্ভিদ
উদ্যান উদ্ভিদ
গুল্ম
কার্ল লিনিয়াস কর্তৃক নামকরণকৃত ট্যাক্সা

আরও  পড়ুন 
 দেবকাঞ্চন
 রক্তকাঞ্চন
পুন্নাগ

পুন্নাগ একটি চির সবুজ বৃক্ষ। এটি ৮ থেকে ২০ মিটার পর্যন্ত লম্বা হতে পারে। এর বৈজ্ঞানিক নাম Calophyllum inophyllum এবং এর অন্যান্য নামের মধ্যে সুন্দরী পাতা, আলেকজান্দ্রিয়ান লরেল, সুলতান চাঁপা উল্লেখযোগ্য।

অন্যান্য নাম
পুন্নাগকে নানা নামে জানে ও চেনে। যেমন সুলতান চম্পা, উডি, অণ্ডল, তুঙ্গ, উণ্ডী, নমেরু, নাগম, কাঠচাঁপা, পুন্নাগম, পুন্না, সুপর্ণক, পোলাগ, পোলাং, উনভগ, পুমান, বেতফল প্রভৃতি নামে পরিচিত।

বিবরণ
এই গাছ দেখতে মধ্যাকৃতির ও চিরসবুজ। ২০ থেকে ২৫ ফুট পর্যন্ত উঁচু হয়। গাছের পাতা দেখতে ডিম্বাকার অনেকটা বটের পাতার মতো। ফুল সুগন্ধযুক্ত। দেখতে সাদা রঙের। নাগেশ্বর উলের মতো। শ্রাবণ মাসে ফুল হয়, ভাদ্র-আশ্বিন মাসে ফল ধরে।

বিস্তৃতি
দক্ষিণ ভারত, পশ্চিমবঙ্গ ও উড়িষ্যার সমুদ্রোপকূলবর্তী স্থান, বোম্বাই প্রদেশের পূর্ব ও পশ্চিম অংশ, আন্দামান দ্বীপপুঞ্জ, বর্মা, মালয়, শ্রীলঙ্কা প্রভৃতি স্থানে জন্মে।

উপকারিতা
গাছার ছাল, পাতা, ফল, বীজ, আঠা নানা রোগ সারাতে ব্যবহার করা হয়। বীজ থেকে তৈরি তেল সন্ধিবাত, চর্মরোগ, দাদ, আমবাত, দুষ্ট ক্ষত, খোস-পাঁচড়া প্রভৃতিতে বাহ্য ব্যবহার করা হয়।

তথ্যসূত্র

ফুল
জাপানের উদ্ভিদ
ক্রান্তীয় এশিয়ার উদ্ভিদ
প্রশান্ত মহাসাগরের উদ্ভিদ
অস্ট্রেলিয়ার উদ্ভিদ
চীনের উদ্ভিদ
কুইন্সল্যান্ডের উদ্ভিদ
১৭৫৩-এ বর্ণিত উদ্ভিদ
আলংকারিক উদ্ভিদ
উদ্যান উদ্ভিদ
এশিয়ার উদ্যান উদ্ভিদ
কার্ল লিনিয়াস কর্তৃক নামকরণকৃত ট্যাক্সা
কাঠ মালতী

কাঠ মালতী একটি ফুলের নাম। এর নাম মালতী হলেও এটি টগর গোত্রের ফুল। এই ফুলটিতে পাঁচটি পাপড়ি থাকে। এর রঙ সাদা বা হলুদ। এটি সাধারণত গ্রীষ্ম ও বর্ষার ফুল। এর বৈজ্ঞানিক নাম Tabernaemontana Pandacaqui এবং ইংরেজিতে বলে Banana bush এটি Apacynaceae পরিবারের একটি উদ্ভিদ। কাঠ মালতীর গাছ গুলি ঝোপের আকারে হয়। সাধারণত  বেশি উঁচু হয় না। এর ফল জোড়া বীজকোষ সঙ্গে কমলা, লাল বা হলুদ রঙের হয় যা প্রতিটি ব্যাসে । উদ্ভিদটি বিভিন্ন অঞ্চলে পাওয়া যায়, বিশেষ করে শুষ্ক এলাকায়। T. pandacaqui চীন, তাইওয়ান, থাইল্যান্ড, মালয়েশিয়া, ইন্দোনেশিয়া, ফিলিপাইন, পাপুয়া নিউ গিনি, অস্ট্রেলিয়া সহ প্রভৃতি স্থানে পাওয়া যায়।

তথ্যসূত্র 

ফুল
চীনের উদ্ভিদ
থাইল্যান্ডের উদ্ভিদ
প্রশান্ত মহাসাগরের উদ্ভিদ
অস্ট্রেলিয়ার উদ্ভিদ
মালতী

মালতী, একপ্রকার উদ্ভিদ, যা তার ফুলের জন্য আদৃত। এর বৈজ্ঞানিক নাম Aganosma dichotoma । এটি Apocynaceae (Oleander family) পরিবারের একটি উদ্ভিদ। এই ফুলের অন্যান্য নামের মধ্যে Malati, Clove scented echites, Malati Paalamalle, Mogari, Gondhomaloti, Maalatilata ইত্যাদি উল্লেখযোগ্য। অন্যান্য প্রজাতির মধ্যে রয়েছে Echites caryophyllata।

বর্ণনা
মালতী কাষ্ঠল লতাবিশেষ। এরা বহুবর্ষজীবী। বয়স্ক অবস্থায় বৃহদাকার। পাতা আয়তাকার, ৮ সেন্টিমিটার লম্বা, বোঁটা ও শিরা লালচে। ফুল সাদা, সুগন্ধি, গড়নের দিক থেকে অনেকটা শিউলি ফুলের মতো, পাপড়ি মোড়ানো। বৃতি ৫ সেন্টিমিটার লম্বা ও চোখা। দলনলের আগায় ৫ পাপড়ি, সরু ও লম্বা।

ভারতবর্ষের অনেক জায়গায় এর আয়ুর্বেদিক ব্যবহার আছে। এর আয়ুর্বেদিক নাম মধুমালতি হলেও মালতী আর মধুমালতি এক নয়। মালতীকে অনেক সময় ভুল করে মধুমালতী বা মধুমঞ্জরী (Quisqualis indica) নামে ডাকা হয়। কিন্তু বস্তুত ফুল দুটির গড়ন ও গঠন সম্পূর্ণ ভিন্ন ধরনের। মালতীলতার রং হয় সাদা এবং গড়ন অনেকটা শিউলি ফুলের মতো। অন্যদিকে মধুমঞ্জরীর রং হয় সাদা, লাল বা গোলাপী, ডালের আগায় থোকায় থোকায় গুচ্ছ আকারে ধরে এবং শিউলি ফুলের সাথে এর কোন মিল নেই। শুধু নামে মিল থাকার জন্যই এমন বিভ্রান্তি।

ফুল ফোটার সময় প্রধান বর্ষাকাল।

সাহিত্যে মালতী ফুল
বিশ্বকবি রবীন্দ্রনাথ ঠাকুর তার কথা, কবিতা ও গানে মালতীকে বিখ্যাত করে তুলেছেন। তিনি তার লেখায় অনেকবার মালতীর কথা বলেছেন:

১। কাননে ফুটে নবমালতী
কদম্ব কেশর।

২। যে ফিরে মালতীবনে সুরভীত সমীরণে

৩। বাদল বাতাস মাতে মালতীর গন্ধে

৪। শিউলি এলো ব্যাস্ত হয়ে; এখনো বিদায় মিললো না মালতীর।

৫। বনের প্রান্তে ঐ মালতীলতা।

৬। নিস্তব্ধ মালতী-ঝরা নিশি।

৭। ঐ মালতীলতা দোলে পিয়াল তরুর কোলে, পূব হাওয়াতে।

৮। মোর আঙিনাতে মালতী ঝরিয়া পড়ে।

৯। কুন্দ মালতী করিছে মিনতি হও প্রসন্ন।

১০। উতলা হয়েছে মালতীর লতা ফুরালো না তার মনের কথা।

তথ্যসূত্র 

ফুল
উদ্ভিদ
কানাডীয় ডলার

কানাডীয় ডলার (মুদ্রা প্রতীক: $; ব্যাংক কোড: CAD) (; ) কানাডার মুদ্রার নাম। এটি সাধারণত শুধু $ চিহ্ন দিয়ে, কিংবা অন্যান্য ডলার-নামাঙ্কিত মুদ্রাসমূহের থেকে পার্থক্য করার সময় C$ চিহ্ন দিয়ে প্রকাশ করা হয়। আইএসও মুদ্রা কোডে এটি CAD (অর্থাৎ তিনটি লাতিন বর্ণবিশিষ্ট কোড যাতে কোন মুদ্রা চিহ্ন নেই)। কানাডা সরকার ও আন্তর্জাতিক অর্থ তহবিল C$ ব্যবহার করা পছন্দ করে। তবে Can$, CDN$ ও CA$-ও প্রচলিত। কানাডীয় ডলার ১০০ সেন্টে বিভক্ত।

বহিঃসংযোগ 
 কানাডীয় ডলার (কাগজের টাকা)   

কানাডার মুদ্রা
ডলার
মুদ্রা চিহ্ন
লুপিন

লুপিন একটি ফুলের নাম - এটি Lupinus গণ এবং Fabaceae পরিবারের একটি উদ্ভিদ। লুপিনের রয়েছে ২০০-৬০০ এর মতো প্রজাতি। অধিকাংশ গুল্ম জাতীয় উদ্ভিদ। ১ থেক ৫ ফুট পর্যন্ত লম্বা হয়।

বিভিন্ন প্রজাতি 
বিভিন্ন প্রজাতির বৈজ্ঞানিক নামের মধ্যে 
 Lupinus angustifolius – নীল লুপিন 
 Lupinus luteus – হলুদ লুপিন
 Lupinus albus – সাদা লুপিন
 Lupinus pusillus – ছোট লুপিন
ইত্যাদি।

ফুল
সেরেনো ওয়াটসন দ্বারা নামকরণকৃত ট্যাক্সা
উদ্যান উদ্ভিদ
নীল চিতা

নীল চিতা (), (বৈজ্ঞানিক নাম: Plumbago auriculata হচ্ছে Plumbaginaceae পরিবারের একটি উদ্ভিদ। এটি দক্ষিণ আফ্রিকার স্থানীয় উদ্ভিদ। এই গাছটি প্রায় ৬ ফুট পর্যন্ত উচ্চতা বিশিষ্ট হতে পারে। এটি সাদা রঙেও দেখা যায়।

পুষ্প

এর ফুল সারা বছর ফোটে রোদে ফুল ফোটে সবচেয়ে বেশি। তবে কম আলোতেও এর ফুল ফোটে।থোকায় থোকায় ফুল ফোটে।এবং এ ফুলের সৌন্দর্য সকলকেই মুগ্ধ করে।সাদা চিতার ফুলই শুধু ঔষধিগুণ সম্পন্ন।তবে সব চিতা গাছই বিষাক্ত।

বর্ণান

গাছটি চিরসবুজ এবং ঝোপালো হয়ে থাকে।প্রায়শই এটি লতা হিসেবে উথ্থিত হয়। সারা বছর ফুল দেয়।গাছের পাতা চকচকে সবুজ এটি প্রায় পাঁচ সেন্টিমিটার লম্বা(২ইঞ্চি)। কাণ্ড দীর্ঘ এবং পাতলা। ফুলের পঁচটি পাপড়ি। রং ফ্যাকাশে নীল,নীল অথবা বেগুনি। সাদা(P. auriculata var. alba), গাঢ় নীল(P. auriculata 'Royal Cape')  এর ডিম্বাশয় উচ্চতর প্রকৃতির।ফুল সম্পূর্ণ এবং নিখুত।

চিত্রশালা

চাষাবাদ
এটা তুষারপাতমুক্ত নাতিশীতোষ্ণ অঞ্চলে ভালো জন্মে।তবে তুষারপাত হয় এমন এলাকায় এ উদ্ভিদ জন্মায় না তা নয়।সেখানে কাচের ঘরে এর চারা বসানো হয়।এটি গ্রীন হাউজ পদ্ধতি।
আলোতেই এ গাছ জন্মে সবচেয়ে ভালো জন্মে।তবে আলো-ছায়াতেও জন্মে।

এই প্রজাতি   এবং সাদা ফুলের (P. auriculata f. alba )    উভয় অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।

গ্রীষ্মে বীজ,কাটিং আর অরক্ষিত যৌন প্রজনেনের এর মাধ্যমে এর বংশ বিস্তার হয়।

তথ্যসূত্র

দক্ষিণ আফ্রিকার উদ্ভিদ
লাল সোনাইল

লাল সোনাইল () (), (বৈজ্ঞানিক নাম: cassia javanica) হচ্ছে Fabaceae পরিবারের একটি উদ্ভিদ। এটি আদি নিবাস দক্ষিণ-পূর্ব এশিয়া কিন্তু খুব বেশি জন্মায় সারা দুনিয়ার উষ্ণমণ্ডলীয় অঞ্চলে বাগানের উদ্ভিদ হিসেবে জন্ম হয়। এদের গোলাপি এবং গাঢ় লাল রঙের ফুলের জন্য  জনপ্রিয়।

উপপ্রজাতিসমূহ
 Cassia javanica ssp. javanica (= C. bacillus Roxb., C. fistula sensu Blanco)
 Cassia javanica ssp. agnes (de Wit) K. Larsen
 Cassia javanica ssp. nodosa Buch.-Ham. ex Roxb.) K. Larsen & S. S. Larsen
 Cassia javanica ssp. renigera (Wall. ex Benth.) K. Larsen

চিত্রশালা

তথ্যসূত্র

ফুল
থাইল্যান্ডের উদ্ভিদ
ক্রান্তীয় এশিয়ার উদ্ভিদ
এশিয়ার উদ্যান উদ্ভিদ
আলংকারিক উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মিনজিরি

মিনজিরি একটি ফুলের নাম। এর অন্যান্য নামের মধ্যে Siamese Senna (সিয়ামিস সেন্না), Siamese cassia(সিয়ামিস ক্যাসিয়া), Seemia(সিমিয়া), Kassod(কাসড) উল্লেখযোগ্য বৈজ্ঞানিক নাম Senna siamea এটি Caesalpiniaceae (Gulmohar family) পরিবারের একটি উদ্ভিদ।
বিশ্বে ক্যাশিয়ার অনেক জাত ছড়িয়ে আছে। সে তুলনায় আমাদের দেশে খুব বেশি নেই। যে ক'টি জাত বাংলাদেশে আছে তার মধ্য মিনজিরি তুলনামূলকভাবে দুষ্প্রাপ্য। সোহরাওয়ার্দী উদ্যানের দক্ষিণ-পশ্চিম প্রান্তে কয়েকটি গাছ আছে। দেখতে অনেকটা কনকচূড়ার মত। ভালো করে লক্ষ্য করলে পার্থক্যটা বুঝা যায়। পাতা ও কান্ডের রং আলাদা, গাছ তুলনামূলক উঁচু এবং ফুলগুলো থাকে অনেক উপরে। ইদানীং সড়ক বিভাগ নতুন নতুন বৃক্ষায়নের ক্ষেত্রে মিনজিরিকে প্রাধান্য দিচ্ছে।

বিবরণ
এটি লম্বায় প্রায় ১৫-২০ মিটার হয়ে থাকে। এর আদি নিবাস ধরা হয় বার্মা, ইন্ডিয়া, ইন্দোনেশিয়া এবং মালয়েশিয়াকে। মাঝারি আকারের, ১২ থেকে ১৪ মিটার উঁচু হয়। চিরসবুজ গাছ। গ্রীষ্ম থেকে শীত পর্যন্ত ফুল হয়। শরতে বেশি হয়। ডালের আগায় হলুদ ফুলের বড় বড় থোকা থাকে। বীজ অনেক। সাধারণত বীজেই চাষ। গাছটি ভঙ্গুর। বৃষ্টি বাতাসে ভেঙ্গে যায়।

তথ্যসূত্র 

ফুল
গাছ
থাইল্যান্ডের বৃক্ষ
ভিয়েতনামের বৃক্ষ
থাই রন্ধনশৈলী
এশীয় সবজি
দাঁতরাঙ্গা

দাঁতরাঙ্গা বা লুটকি (), (বৈজ্ঞানিক নাম: Melastoma malabathricum)  হচ্ছে Melastomataceae পরিবারের একটি উদ্ভিদ। অন্যান্য নামের মধ্যে  উল্লেখযোগ্য।

এর ফল খুব ছোট, এক মিলিমিটারের চেয়েও ছোট, কিন্তু একসঙ্গে থাকে প্রায় হাজার খানেক। পাকলে আপনা থেকে ফেটে গিয়ে বের হয় দোরঙ্গা এক বেরি যা পাখি আর প্রজাপতির খাবার। প্রজাপতি ফুল ফুটলে ফুলের মধু খায় আর ফল পাকলে খায় ফলের রস যার ভেতরে থাকে চিনি। এটির ঔষধি গুণ আছে। এন্টিভমিটিং এবং জোঁক এর কামড় থেকে রক্ত বন্ধ করতে এর ব্যবহার পরিলক্ষিত হয়।

তথ্যসূত্র

ফুল
ঔষধি উদ্ভিদ
মালয়েশিয়ার উদ্ভিদ
লাল শাপলা

লাল শাপলা বা রক্ত কমল (বৈজ্ঞানিক নাম: Nymphaea rubra) শাপলা পরিবারের একটি জলজ উদ্ভিদ। এটি বাংলার প্রজাতি। পাতা এবং বোঁটা লালচে সবুজ। ফুল ডাবল, ১০-২০ সেমি চওড়া, অনেকগুলি পাপড়ি এবং পাপড়ির রঙ লাল। রাতে ফোটে। গোলাকার ফলে অনেকগুলো ছোট ছোট বীজ হয়। বীজ খাওয়া যায়। গোঁড়ার চারা থেকে চাষ করা হয়।

তথ্যসূত্র

ফুলের তালিকা

চিত্রমালা

বহিঃসংযোগ

মিঠাপানির উদ্ভিদ
ফুল
বাংলাদেশের উদ্ভিদ
স্বর্ণচাঁপা

স্বর্ণচাঁপা বা স্বর্ণচম্পা (বৈজ্ঞানিক নামঃ Michelia champaca) Magnoliaceae (magnolia family) পরিবারের একটি উদ্ভিদ। এটি নানা ধরনের নামে পরিচিত।

চাঁপা ফুলের এই প্রজাতিটির রং হয় ছবির মতো। এর আদি নিবাস ধরা হয় ইন্দোনেশিয়া, ভারত, চীন বা তার আশেপাশের অঞ্চল। এটি একটি চির সবুজ বৃক্ষ। যা ১৮ - ২১ মিটার পর্যন্ত উচু হতে পারে। পাতা চ্যাপ্টা, উজ্জ্বল-সবুজ হয়। পাপড়িসংখা প্রায় ১৫টি। এর বীজের প্রতি পাখিরা অধিক আকৃষ্ট হয়।

তথ্যসূত্র

বহিঃসংযোগ 

 চট্টগ্রাম বিশ্ববিদ্যালয়,  বাংলাদেশ: Michelia champaca - বিস্তারিত তথ্য

ফুল
এশিয়ার উদ্ভিদ
ভারতের উদ্ভিদ
ইন্দোনেশিয়ার উদ্ভিদ
ফিলিপাইনের উদ্ভিদ
নেপালের উদ্ভিদ
১৭৫৩-এ বর্ণিত উদ্ভিদ
ক্রান্তীয় এশিয়ার উদ্ভিদ
এশিয়ার উদ্যান উদ্ভিদ
আলংকারিক উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ফরাসি সাম্রাজ্য

ফরাসি সাম্রাজ্য বলতে নিচের যেকোনটি বোঝাতে পারে:

 প্রথম ফরাসি সাম্রাজ্য; প্রথম নেপোলিয়ন ও দ্বিতীয় নেপোলিয়ন শাসিত (১৮০৪ থেকে ১৮১৫ পর্যন্ত)
 দ্বিতীয় ফরাসি সাম্রাজ্য; তৃতীয় নেপোলিয়ন শাসিত (১৮৫২ থেকে ১৮৭০ পর্যন্ত)
 ফরাসি ঔপনিবেশিক সাম্রাজ্য; ১৭শ শতক থেকে বিংশ শতাব্দী পর্যন্ত

প্রাক্তন সাম্রাজ্য
ফরাসি ঔপনিবেশিক সাম্রাজ্য

ফরাসি ঔপনিবেশিক সাম্রাজ্য বলতে ১৭শ শতক থেকে ১৯৬০-এর দশকের শেষভাগ পর্যন্ত ইউরোপের বাইরের যেসমস্ত অঞ্চল ফ্রান্সের অধীনে ছিল, তাদেরকে বোঝায়। ভূমির ক্ষেত্রফলের হিসাব অনুযায়ী বিংশ শতাব্দীর শুরুর দিকে সাম্রাজ্যটি এর বিস্তারের চরমে পৌঁছেছিল; ঐ সময় সাম্রাজ্যের আয়তন দাঁড়ায় ১ কোটি ২৩ লক্ষ ৪৭ হাজার বর্গকিলোমিটার।

আবিষ্কারের যুগে স্পেনীয় এবং পর্তুগিজদের পদাঙ্ক অনুসরণ করে ফরাসিরাও উত্তর আমেরিকা, ক্যারিবীয় অঞ্চল এবং ভারতীয় উপমহাদেশে উপনিবেশ স্থাপন করা শুরু করে এবং ব্রিটিশদের বিরুদ্ধে আধিপত্যের লড়াইয়ে অবতীর্ণ হয়। ১৮শ শতকে ও ১৯শ শতকের শুরুর দিকে যুক্তরাজ্যের সাথে ধারাবাহিকভাবে কতগুলি যুদ্ধে পরাজিত হবার পর ফ্রান্স তার ঔপনিবেশিক অভিলাষ সাময়িকভাবে বিসর্জন দিতে বাধ্য হয় এবং এর সাথে সাথে "প্রথম" ফরাসি ঔপনিবেশিক সাম্রাজ্যের সমাপ্তি ঘটে। ১৯শ শতকের দ্বিতীয়ার্ধে ফ্রান্স আফ্রিকা এবং দক্ষিণ-পূর্ব এশিয়াতে নতুন করে ঔপনিবেশিক সাম্রাজ্য স্থাপন করে। দ্বিতীয় বিশ্বযুদ্ধের সময়েও এই উপনিবেশগুলি ফ্রান্সের অনুগত ছিল।

কিন্তু যুদ্ধের পরে উপনিবেশবাদ-বিরোধী আন্দোলনগুলি ফরাসি কর্তৃত্বকে অস্বীকার করা শুরু করে। ফ্রান্স ১৯৫০-এর দশকে এবং ১৯৬০-এর দশকের শুরুতে ভিয়েতনাম ও আলজেরিয়াতে ঔপনিবেশিক নিয়ন্ত্রণ বজায় রাখার জন্য যুদ্ধ করে, কিন্তু ব্যর্থ হয়। ১৯৬০-এর দশকে শেষ দিকে বিভিন্ন মহাসাগরে অবস্থিত কয়েকটি দ্বীপপুঞ্জ বাদে ফ্রান্সের বেশির ভাগ উপনিবেশ স্বাধীনতা লাভ করে। অবশিষ্ট অঞ্চলগুলিকে ফ্রান্সের অংশ করে নেওয়া হয়।

তথ্যসূত্র

বহিঃসংযোগ 
 L'Afrique francophone
 Threats to the national independence of Thailand, from Thailand's Ministry of Foreign Affairs
 French Colonialism, lecture on the colonial period 1871 to 1914, via Open Yale Courses (45-min audio/video/text)
 Area Of French Empire in 1940
 The French in Indochina

উপনিবেশবাদ
ফ্রান্স
সাম্রাজ্য
ফরাসি উপনিবেশিক সাম্রাজ্য
প্রাক্তন ফরাসি উপনিবেশ
প্রাক্তন সাম্রাজ্য
ইউরোপীয় উপনিবেশবাদের ইতিহাস
ঐতিহাসিক আন্তর্মহাদেশীয় সাম্রাজ্য
১৫৩৪-এ ফরাসি ঔপনিবেশিক সাম্রাজ্যে প্রতিষ্ঠিত
১৯৭৭-এ ফরাসি ঔপনিবেশিক সাম্রাজ্যে বিলুপ্ত
সলোমন দ্বীপপুঞ্জের ভাষা

সলোমন দ্বীপপুঞ্জে প্রায় ৭৪টি ভাষা প্রচলিত; এদের মধ্যে অবশ্য ৪টি বিলুপ্ত। কেন্দ্রীয় দ্বীপগুলিতে মূলত মেলানেশীয় ভাষা ও পলিনেশীয় ভাষা প্রচলিত। কিছু কিছু মাইক্রোনেশীয় ভাষাও প্রচলিত। ইংরেজি সরকারী ভাষা হলেও মাত্র কয়েক শতাংশ লোক এতে কথা বলতে পারেন। সলোমন দ্বীপপুঞ্জীয় পিজিন নামের একটি ইংরেজি-ভিত্তিক পিজিন ভাষাতে প্রায় এক-তৃতীয়াংশ লোক ভাব আদান-প্রদান করতে পারে এবং এটিই কার্যত এখানকার সার্বজনীন ভাষা।

তথ্যসূত্র

বহিঃসংযোগ 
 সলোমন দ্বীপপুঞ্জের ভাষার উপর এথনোলগ রিপোর্ট

ওশেনিয়ার ভাষা
সলোমন দ্বীপপুঞ্জের সংস্কৃতি

en:Solomon Islands#Demographics
স্টলেন

ষ্টলেন () জার্মানিতে প্রস্তুত একটি ঐতিহ্যবাহী পাউরুটি জাতীয় ফলের তৈরী কেক। এটি সাধারণত বড়দিনের সময় ভাইনাখ্‌ট্‌সষ্টলেন (Weihnachtsstollen) বা ক্রিস্টষ্টলেন (Christstollen) হিসেবে বেচা ও খাওয়া হয়। ষ্টলেন ইস্ট, পানি ও বিশেষ ময়দা দিয়ে বানানো হয়। প্রস্তুতির সময় ময়দা ও ইস্টের মণ্ডের সাথে সাধারণত শুকনো লেবুর ছিলা (Zitronat ৎসিট্রোনাট), শুকনো ফলের টুকরো, কাঠবাদাম, এলাচ, দারুচিনি, ইত্যাদি মেশানো হয়। মণ্ডতে চিনির পরিমাণ বেশ কম থাকে। প্রস্তুতকৃত কেকের উপর মাখনের প্রলেপ দিয়ে তার উপর গুঁড়ো চিনি ছিটিয়ে দেয়া হয়। ষ্টলেন কেকের ঐতিহ্যবাহী ওজন ২ কেজি। তবে এখন এর চেয়ে কম ওজনের ষ্টলেনও বানানো হচ্ছে।

ষ্টলেন মূলত জার্মানির ড্রেসডেন শহরের ঐতিহ্যবাহী খাবার। এটি ড্রেসডেনার ষ্টলেন (Dresdner Stollen) নামে পরিচিত। ১৯৯৪ সাল থেকে এখানে বড়দিনের ঋতুর অংশ হিসেবে ষ্টলেন উৎসব (Stollenfest ষ্টলেন্‌ফেস্ট্‌) পালিত হয়ে আসছে। ঐ উৎসবে তিন থেকে চার টন ওজনের একটি ষ্টলেন কেক বানানো হয় এবং রাস্তার মধ্যে দিয়ে এটিকে ঘোড়ার গাড়িতে চাপিয়ে ড্রেসডেনের বিভিন্ন রাস্তায় প্রদর্শন করে নিয়ে যাওয়া হয়। ক্রিসমাস বাজারে পৌঁছানোর পর বিরাট এই কেকটিকে কেটে সাধারণ জনগণের মধ্যে বিলিয়ে দেওয়া হয়। এ পর্যন্ত সবচেয়ে বড় ষ্টলেন কেকটির ওজন ছিল ৪.২ টন এবং এটি গিনেস বুক অভ ওয়ার্ল্ড রেকর্ডসে স্থান পেয়েছে।

বহিঃসংযোগ 
 ড্রেসডেন ষ্টলেন উৎসব
 ড্রেসডেন ষ্টলেনের ইতিহাস (ইংরেজিতে)

প্রস্তুতিপ্রণালী 
 জার্মান ভাষায়

তথ্যসূত্র 

মিষ্টি রুটি
ইস্ট রুটি
বড়দিনের খাবার
জার্মানিতে বড়দিন
জার্মান রন্ধনশৈলী
জার্মান মিষ্টান্ন
স্যাক্সন রন্ধনশৈলী
মিষ্টি পিঠা
উসুয়াইয়া

উসুয়াইয়া (, আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস।

উসুয়াইয়া নামটি স্থানীয় আদিবাসী আমেরিকান ভাষা ইয়ামানা থেকে এসেছে, যার অর্থ "পশ্চিম দিকে প্রবেশকারী উপসাগর"। ১৯শ শতকের শেষভাগ পর্যন্তও এখানে কেবল আদিবাসী ইয়ামানা জাতির লোকেরা বাস করত। তারপর থেকে ১৯৪৭ পর্যন্ত এটি সাজাপ্রাপ্ত অপরাধীদের একটি উপনিবেশ ছিল। ক্রোয়েশিয়া, ইতালি ও স্পেন এবং মূল আর্জেন্টিনীয় ভূখণ্ড থেকে অভিবাসীদের আগমনের ফলে অঞ্চলটির বিকাশ ঘটে। সরকার এর জন্য শুল্ক-মুক্ত পণ্য বেচাকেনার অনুমতি দেয়। শহরটি বর্তমানে অ্যান্টার্কটিকা অভিযান কিংবা হর্ন অন্তরীপ ঘিরে নৌবিহারের আরম্ভবিন্দু হিসেবে পর্যটকদের কাছে জনপ্রিয়।

তথ্যসূত্র

বহিঃসংযোগ 

  Municipality of Ushuaia (অফিশিয়াল ওয়েবসাইট)
  Online community of residents
  Interactive city map (requires Flash)

আর্জেন্টিনার শহর
আর্জেন্টিনার জনবহুল উপকূলীয় স্থান
বাচেন্দ্রী পাল

বাচেন্দ্রী পাল (জন্ম ২৪ মে ১৯৫৪) একজন ভারতীয় পর্বতারোহী। ইনি এভারেস্ট পর্বতশৃঙ্গ বিজয়ী প্রথম ভারতীয় মহিলা ও পঞ্চম মহিলা। বাচেন্দ্রী উত্তরাখণ্ডের গড়ওয়ালের নাকুরি গ্রামে জন্ম নেন। ছোটবেলা থেকেই তিনি পর্বতারোহণে সিদ্ধহস্ত ছিলেন। ১৯৮৪ সালে এক অভিযানে তিনি এভারেস্ট শৃঙ্গে আরোহণ করেন।

এভারেস্টের পরবর্তী অভিযানগুলি
বাচেন্দ্রী পাল পৃথিবীর উচ্চতম শিখর আরোহণ করার পরও অন্যান্য অভিযানে সক্রিয় ছিলেন। তিনি ১৯৯৩ সালে কেবলমাত্র মহিলাদের নিয়ে 
 "ইন্দো নেপালিস উইমেন'স মাউন্ট এভারেস্ট এক্সপিডিসান ১৯৯৩", সাফল্যের সঙ্গে নেতৃত্ব দেন যা কিনা ভারতীয় পর্বতারোহণে এক বিরল দৃষ্টান্ত স্থাপন করে।  দলের ৭জন মহিলা সমেত মোট ১৮জন সদস্য এভারেস্টের শিখরে পৌঁছান । 
 মহিলা রাফটার দলকে নিয়ে "দা গ্রেট ইন্ডিয়ান উওমেন'স রাফটিং ভয়েজ -১৯৯৪", যাতে তিনটি রাফটে ১৮জন মহিলা অভিযাত্রী ছিলেন। এটি  গঙ্গা নদীর উপর হরিদ্বার থেকে কলকাতা কোনো মহিলা দলের দ্বারা ৩৯ দিনে ২১৫৫ কিমি জলপথ রাফটে করে প্রথমবার সফল যাত্রার ঘটনা।
 "দা ইন্ডিয়ান উওমেন ট্রান্স-হিমালয়ান এক্সপিডিসান-১৯৯৭"/ প্রথম ভারতীয় মহিলা ট্রান্স হিমালয় অভিযান, ১৯৯৭, ৮ জন ভারতীয় মহিলা অভিযাত্রীর অভিযান, যারা পূর্ব হিমালয়ের অরুণাচল প্রদেশ থেকে পশ্চিমের সিয়াচেন হিমবাহ এর ইন্দিরা কল অবধি ৪০টি উচ্চ গিরিবর্ত্ম পার করে ৪৫০০কিমি ২২৫দিনে অতিক্রম করেন।এই অভিযানটি ভারতের পক্ষে বিশ্বের প্রথম দেশ দ্বারা সাফল্যলাভ।

তথ্যসূত্র

বহিঃসংযোগ 
 বাচেন্দ্রী পালের জন্মস্থান নাকুরি গ্রামের দৃশ্য

ভারতীয় নারী পর্বতারোহী
ভারতীয় এভারেস্ট জয়ী
ভারতীয় পর্বতারোহী
উত্তরাখণ্ডের মহিলা ক্রীড়াবিদ
১৯৫৪-এ জন্ম
জীবিত ব্যক্তি
ক্রীড়ায় পদ্মশ্রী প্রাপক
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
ক্রীড়ায় পদ্মভূষণ প্রাপক
অর্জুন পুরস্কার প্রাপক
উত্তরাখণ্ডের পর্বতারোহী
বিজয় দিবস (ভারত)

বিজয় দিবস বাংলাদেশে প্রতিবছর ১৬ ডিসেম্বরে স্মরণ করা হয়, ১৯৭১ সালের বাংলাদেশ-পাকিস্তান যুদ্ধে পাকিস্তান থেকে বাংলাদেশের স্বাধীনতার জন্য পাকিস্তানের বিরুদ্ধে বাংলাদেশিদের জয়কে উদযাপনের জন্য। যৌথবাহিনীর আক্রমণের মুখে পাকিস্তানি সেনাদের পরাজয়ে যুদ্ধের সমাপ্তির ফলশ্রুতিতে পাকিস্তান সেনাবাহিনীর একতরফা ও নিঃশর্ত আত্মসমর্পণ করে এবং পরবর্তীকালে পূর্ব পাকিস্তান পাকিস্তান রাষ্ট্র থেকে বিচ্ছিন্ন হওয়ার মাধ্যমে বাংলাদেশ গঠিত হয়।

ঐতিহাসিক গুরুত্ব 
১৯৭১ সালে এই দিনে পরাজিত পাকিস্তান সেনাবাহিনীর প্রধান জেনারেল আমির আব্দুল্লাহ্‌ খান নিয়াজি ঢাকার রমনা রেসকোর্সে ৯৩,০০০ সেনাদলের সঙ্গে জেনারেল জগজিৎ সিং আরোরার নেতৃত্বাধীন ভারতীয় সেনাবাহিনী ও বাংলাদেশ মুক্তিবাহিনীর কাছে আত্মসমর্পণ করে।

ভারতে প্রতি বছর ১৬ ডিসেম্বর তারিখটি সেই থেকে "বিজয় দিবস" হিসেবে পালিত হয়ে আসছে। এই দিন রাজধানী নতুন দিল্লিতে ভারতের প্রতিরক্ষা মন্ত্রী ও সেনাবাহিনীর তিন শাখার প্রধানেরা ইন্ডিয়া গেটের অমর জওয়ান জ্যোতিতে মাল্যদান করেন।

কার্গিল বিজয় দিবস 
এছাড়াও ২৬ জুলাই তারিখটি যে কার্গিল বিজয় দিবস হিসাবে পালিত হয়, সেটিকেও সাধারণভাবে কখনও কখনও বিজয় দিবস বলা হয়ে থাকে।  ১৯৯৯ সালে এই দিনটিতে ভারতের সামরিক বাহিনী কার্গিল যুদ্ধে পাকিস্তানি ফৌজকে পরাস্ত করেছিল।

পাদটীকা 

ভারতের সামরিক বাহিনী
ভারতের উৎসব
মার্জার

মার্জার বা ফেলিডি হলো বিড়াল ও বিড়ালজাতীয় প্রাণীদের বৈজ্ঞানিক পরিবার, এই পরিবার, এর একেকটি সদস্যকে ফেলিড বা মার্জার বলে। প্রায় সব মার্জারই মাংসাশী। এদেরমধ্যে সাধারণ পোষা বিড়ালই সবচেয়ে বেশি দেখা যায়। প্রায় ১০,০০০ বছর আগে মানুষ প্রথম বিড়াল পোষ মানায়। এটি কার্নিভোরা বর্গের একটি পরিবার।

উল্লেখযোগ্য সদস্য 
 বিড়াল
 চিতা বিড়াল 
 বাঘ
 সিংহ
 চিতাবাঘ
 জাগুয়ার
 চিতা
 কুগার
 তুষার চিতা

তথ্যসূত্র

জীববিজ্ঞান
বিড়াল
স্তন্যপায়ীদের পরিবারসমূহ
স্তন্যপায়ী পরিবার
ফেলিড
কুইবেক সিটি–উইন্ডসর করিডোর

১১৫০ কিলোমিটার দীর্ঘ কুইবেক সিটি–উইন্ডসর করিডোর () কানাডার সবচয়ে ঘনবসতিপূর্ণ ও সবচেয়ে বেশি শিল্পায়িত অঞ্চল। এখানে ১ কোটি ৭০ লক্ষেরও বেশি লোক বাস করে, যা কানাডার মোট জনসংখ্যার ৫৬.৮% (২০০১ সালের আদমশুমারি অনুযায়ী)। এই করিডোরে কানাডার সবচেয়ে বড় চারটি শহরের তিনটি (মন্ট্রিল, অটোয়া এবং টরন্টো) অবস্থিত। কানাডার অর্থনৈতিক ও রাজনৈতিক জীবনের উপর প্রভাব বিবেচনায় এই করিডোরটি উত্তর-পূর্ব মার্কিন যুক্তরাষ্ট্রের বস্টন-ওয়াশিংটন করিডোরের সাথে তুলনীয়।

করিডোরটি উত্তর-পূর্বে কেবেক প্রদেশের কেবেক সিটি থেকে দক্ষিণ-পশ্চিমে অন্টারিও প্রদেশের উইন্ডসর শহর পর্যন্ত বিস্তৃত। করিডোরটি সেন্ট লরেন্স নদী, ওন্টারিও হ্রদ এবং ইরি হ্রদের উত্তরে অবস্থিত।

কানাডার ভূগোল
কেবেকের ভূগোল
ভূরাজনৈতিক করিডোর
নরফুক ভাষা

নরফোক দ্বীপের প্রায় দুই হাজার অধিবাসীর বেশির ভাগ ইংরেজিতে এবং এদের মধ্যে শ'পাঁচেক লোক নরফুক নামের একটি ক্রেওল ভাষাতে কথা বলেন। ২০০৫ সালের এপ্রিলে ইংরেজির পাশাপাশি নরফুক-কে দ্বীপের সরকারি ভাষা করা হয়। নরফুক ক্রেওলটি মূলত ১৬ শতকের ইংরেজি এবং তাহিতীয় ভাষার একটি মিশ্রণ। নরফোক দ্বীপে পর্যটকদের আনাগোনা বেড়ে যাওয়ার সাথে সাথে এবং তরুণ প্রজন্ম বিদেশে পাড়ি জমানোর ফলে নরফুকের ব্যবহার হ্রাস পাচ্ছে। জাতিসংঘ ২০০৭ সালে এটিকে একটি বিপন্ন ভাষা হিসেবে চিহ্নিত করেছে। অভিধান ও ব্যাকরণ প্রণয়নের মাধ্যমে এবং দ্বীপের বিভিন্ন পর্যটন স্থানের নামকরণে ভাষাটিকে ব্যবহার করে এটিকে বাঁচিয়ে রাখার চেষ্টা করা হচ্ছে।

তথ্যসূত্র

বহিঃসংযোগ 
 নরফোক দ্বীপের ভাষার উপর এথনোলগ রিপোর্ট

নরফোক দ্বীপের সংস্কৃতি
ওশেনিয়ার ভাষা
নুভেল কালেদোনির ভাষা

নুভেল কালেদোনি বৃহত্তর ফরাসি প্রজাতন্ত্রের অন্তর্গত একটি সামুদ্রিক অঞ্চল বলে ফরাসি এখানকার সরকারি ভাষা। ২০০৪ সালের আদমশুমারি অনুযায়ী এখানকার ১৪ বছরের বেশি বয়সী ৯৭% লোক ফরাসি ভাষায় কথা বলতে, পড়তে ও লিখতে পারঙ্গম। ১%-এরও কম লোক ফরাসি জানে না। একই সাথে ১৪ বছরের বেশি বয়সী ৩৭% লোক নুভেল কালেদোনির ২৮টি আদিবাসী অস্ট্রোনেশীয় ভাষার যেকোনটিতে কথা বলতে পারে। একই দলে প্রায় ৬০% লোকের ঐ ২৮টি ভাষার কোনই জ্ঞান নেই।

এছাড়া অভিবাসী সম্প্রদায়ে ভিয়েতনামী ভাষা প্রচলিত।

তথ্যসূত্র

বহিঃসংযোগ 
 নুভেল কালেদোনির ভাষার উপর এথনোলগ রিপোর্ট

ওশেনিয়ার ভাষা
নুভেল কালেদোনি
ইন্সে

ইন্সে () তথা আঁস্তিতু নাসিওনাল দ্য লা স্তাতিস্তিক এ দেজেতুদ একোনমিক (ফরাসি ভাষায়: Institut National de la Statistique et des Études Économiques) পরিসংখ্যান ও অর্থনৈতিক গবেষণা-সংক্রান্ত ফ্রান্সের জাতীয় ইন্সটিটিউট। এটি ফরাসি অর্থনীতি ও সমাজের উপর পর্যায়ক্রমিকভাবে জাতীয় শুমারি পরিচালনা করে তথ্য সংগ্রহ করে ও এগুলি প্রকাশ করে থাকে। এটি ফ্রান্সের রাজধানী প্যারিসে অবস্থিত। বর্তমানে এটি ইউরোপীয় পরিসাংখ্যিক ব্যবস্থা ইউরোস্ট্যাট-এর ফরাসি শাখা। ইন্সে দ্বিতীয় বিশ্বযুদ্ধের পর ১৯৪৬ সালে প্রতিষ্ঠা করা হয়। এর আগে ২য় বিশ্বযুদ্ধ চলাকালে ভিশি শাসনামলে একটি জাতীয় পরিসংখ্যান সেবা (SNS) প্রতিষ্ঠা করা হয়েছিল।

জঁ-ফিলিপ কতি ২০০৭ সাল থেকে ইন্সের বর্তমান পরিচালক।

তথ্যসূত্র 

ফ্রান্সের অর্থনীতি
ফ্রান্সের জনপরিসংখ্যান
অসম্পূর্ণ
১৯৪৬-এ ফ্রান্সে প্রতিষ্ঠিত
জাতীয় শনাক্তকরণ সংখ্যা
জাতীয় পরিসংখ্যান সংস্থা
পনুন কাশ্মীর

পানুন কাশ্মীর হল কাশ্মীরী হিন্দু সম্প্রদায়ের মানুষদের একটি সংগঠন ৷ কাশ্মীরী ভাষায় এর অর্থ হল "আমাদের নিজেদের কাশ্মীর" ৷ ১৯৯০ সালে সন্ত্রাসবাদীদের দ্বারা প্রায় ৭ লক্ষাধিক কাশ্মীরী হিন্দু স্বভূমি থেকে বিতাড়িত হয়ে আশ্রয় নেন দিল্লী ও জম্মুর নানা অস্থায়ী শরনার্থী শিবিরে ৷ এরপরই তারা এই সংগঠনের ছত্রছায়ায় একত্রিত হন ৷

প্রস্তাবিত আবাস ভূমি 
১৯৯১ সালে প্রতিষ্ঠানটি একটি প্রস্তাব পাস করে দাবি করে:(ক) কাশ্মীরের উপত্যকায় কাশ্মীরি হিন্দুদের জন্য একটি আবাস ভূমি প্রতিষ্ঠা ঝালুমের পূর্ব ও উত্তর উপত্যকা যার অন্তর্ভুক্ত।

(খ) জীবন, স্বাধীনতা,মত প্রকাশের স্বাধীনতা, বিশ্বাস, সমতা এবং আইনের শাসনের অধিকার নিশ্চিত করার জন্য ভারতের সংবিধান এখানে অক্ষর ও আত্মায় প্রযোজ্য হবে।

(গ)আবাস ভূমিকে কেন্দ্রীয় প্রশাসনের অধীনে  রাখা হবে; এবং

(ঘ) যে সাতশত হাজার কাশ্মীরি হিন্দু, যাদের অতীতে কাশ্মীর থেকে বহিষ্কৃত করা হয়েছে এবং  যারা কাশ্মীরে সন্ত্রাসী সহিংসতার কারণে ছেড়ে চলে যাওয়ার জন্য বাধ্য হয়েছিল তাদের মধ্যে সকলেই ফিরে আসবে ।আর বসতি স্থাপন করবে। মর্যাদা এবং সম্মানের সাথে একটি ন্যায়সঙ্গত ভিত্তিতে আবাস ভূমিতে তারা বসতি স্থাপন করবে।

পানুন কাশ্মীরের সমর্থকরা কামনা করে কাশ্মীর উপত্যকার  বেশির ভাগ অংশ ও শ্রীনগর, অনন্তনাগ, সোপার, বারামুল্লা এবং আওয়ান্তিপোরা শহর কাশ্মীরি হিন্দু আবাস ভূমির অংশ হবে ।  সংগঠনটি দাবি করে যে এটি আসলে হিন্দু মাতৃভূমির সন্ধান করে না বরং এটি কাশ্মীরি পণ্ডিত যারা হিন্দু তাদের জন্য একটি মাতৃভূমি চায় এবং তারা তাদের প্রতিবেশীদের সাথে শান্তিপূর্ণভাবে বসবাস করার জন্য প্রস্তুত।

তথ্যসূত্র

হিন্দুধর্ম
কাশ্মীর
এশিয়ায় জাতিগোষ্ঠী নিধন
ভারতের প্রস্তাবিত রাজ্য ও অঞ্চল
জোরপূর্বক অভিপ্রয়াণ
কাশ্মীর সমস্যা